cyanic-selkie/wikianc huggingface dataset:
பண்டிதர் கருப்பன்
ஆரம்ப கால வாழ்க்கை
கருப்பனின் முறையான கல்வி ஐந்தாவது வயதில் ஆழிக்கல் வேலு வைத்தியன் என்ற உறவினரின் கீழ் தொடங்கியது. இதனையடுத்து, உள்ளூர் குருவான வடக்கே வல்லத்து அப்பு ஆசான் இவரை சமசுகிருதத்தின் அடிப்படைகளான அமரகோசம், சித்தரூபம், சிறீராமோதாந்தம் ஆகியவற்றைக் கற்பித்தார். ஒரு தீவிர வாசகரான கருப்பன் இதிகாசங்களையும், புராணங்களையும் வாசித்தார். இவரது முதல் கவிதை தோத்திரமந்தாரம் என்பதாகும். 12 வயதில் இலங்கமர்தனத்திற்கு சார்தூலவிக்ரீதிதத்த பாணியில் சுலோகங்களை எழுதி தனது குருக்களை ஆச்சரியத்தில் ஆழ்த்தினார்.
சேறையைச் சேர்ந்த மங்கலபிள்ளை கிருட்டிணன் ஆசானின் கீழ் கருப்பன் சமசுகிருத காவியங்களைப் பயின்றார். அன்னம்மநாத ராம பொத்துவால் என்பவரிடம் பயில சேரநல்லூருக்குத் திரும்பினார். அங்கு, நடைமுறையில் இருந்த வழக்கப்படி, உயர் ஜாதி இந்து மாணவர்கள் இவரை அவர்கள் அருகில் உட்கார அனுமதிக்கவில்லை, இதனால் இவர் தனியாக ஒரு மூலையில் அமர்ந்தார். காவியங்களான மகம், நிசாதம், போஜா சம்பு ஆகியவற்றை இராம பொத்துவாலிடமிருந்து படித்தார். இவரது கல்வியின் மிக முக்கியமான காலம் கொடுங்கல்லூரில் இருந்தது. கொடுங்கல்லூர் கோவிலகம் கற்கும் இடமாக இருந்தது.
இளமை வாழ்க்கை
நடைமுறையில் உள்ள சாதி முறையை விமர்சித்த கருப்பனின் புகழ்பெற்ற படைப்பான "ஜாதிகும்மி" என்பது 1904 ஆம் ஆண்டில் கொடுங்கல்லூர் கோவிலகத்தில் இவரது ஆய்வின் போது எழுதப்பட்டது. அது ஏழைகளிடையே பிரபலமானது. ஜாதிக்கும்மி என்பது மலையாள இலக்கியத்தில் சாதி அமைப்பு, தீண்டாமையை கேள்விக்குள்ளாக்கும் ஒரு முன்னோடி முயற்சியாகும். திருவிதாங்கூர் மாநிலத்தில் சமூக மாற்றங்களுக்காக நாராயண குரு, குமரன் ஆசான், அய்யன்காளி ஆகியோர் பணியாற்றியபோது, ஜாதிக்கும்மியின் வெளிப்பாடு கொச்சின் மாநிலத்தில் அந்த திசையில் தொடங்கப்பட்ட முதல் படியாகும். கருப்பன் அப்போது 19 வயது மாணவராக இருந்தார். குமரன் ஆசானின் துரவாசுதா என்பது 10 ஆண்டுகளுக்குப் பிறகு வெளியிடப்பட்டது. கருப்பனின் பெரும்பாலான எழுத்துக்கள் அறிவார்ந்த சமசுகிருதத்தில் இருந்தபோதிலும், ஜாதிக்கும்மியில் எளிய, அன்றாட மலையாளத்தைப் பயன்படுத்தினார். இதனால் உள்ளூர் சமூகங்களைச் சேர்ந்த கல்வியறிவற்ற மக்கள் புரிந்துகொள்ளவும் பிரச்சாரம் செய்யவும் முடிந்தது.
கற்பித்தல் பணி
சமசுகிருதத்தில் கருப்பனின் திறமைகள் கொச்சி மகாராஜரான ராஜரிசி இராமவர்ம ராஜாவின் கவனத்திற்கு வந்தன. பட்டன் தம்புரான் கருப்பனை மன்னருக்கு அறிமுகப்படுத்தினார். மகாராஜா கருப்பனை திருப்பூணித்துறையில் உள்ள தனது அரண்மனைக்கு அழைத்தார். இந்த சந்திப்பு கருப்பனுக்கு ஒரு திருப்புமுனையாக அமைந்தது. மகாராஜா, அரசகுடும்பத்தின் முதன்மைக் குருவான சாகிரிதியதிலகன் ராம பிசரோடி என்பவரிடம் சமசுகிருதத்தின் மேம்பட்ட ஆய்விற்காக கருப்பனை அனுப்பினார். கருப்பன் அவரிடம் ‘சித்தாந்த கௌமுடி’, ‘மனோரமா’, ‘சாகித்ய தர்பனம்’ ஆகியவற்றை படித்தார். பின்னர், கருப்பன் எர்ணாகுளத்தில் உள்ள புனித தெரசா ஆங்கிலப் பெண்கள் உயர்நிலைப்பள்ளியில் சமசுகிருத ஆசிரியராகச் சேர்ந்தார்.
1912 ஆம் ஆண்டில் எர்ணாகுளத்தில் உள்ள சாதி பெண்கள் உயர்நிலைப்பள்ளியில் (உயர் சாதி சிறுமிகளுக்கான ஒரு சிறப்புப் பள்ளி) பண்டிதர் கருப்பன் சமசுகிருத ஆசிரியராக நியமிக்கப்பட்டபோது இவரது பதவிக்கு எதிராக உயர் சாதி இந்துக்களிடமிருந்து கடுமையான எதிர்ப்பு எழுந்தது. மேலும், ஒரு தாழ்த்தப்பட்ட மனிதனின் கீழ் படிப்பதற்கு அவர்கள் தங்கள் சிறுமிகளை பள்ளிக்கு அனுப்ப தயங்கினர். கொச்சி மகாராஜா அவர்களை எச்சரிக்கை செய்தார். கருப்பனின் கீழ் படிக்க விரும்பாத சிறுமிகள் பள்ளியிலிருந்து வெளியே அனுப்பப்படுவார்கள் என்று எச்சரித்தார். பின்னர் ,கருப்பன் சாதி பெண்கள் உயர்நிலைப்பள்ளியை விட்டு வெளியேறி பின்னர், 1918இல் திருச்சூரில் உள்ள விக்டோரியா பெண்கள் உயர்நிலைப் பள்ளியில் சேர்ந்தார். இதையடுத்து, அங்குள்ள ஆசிரியர் பயிற்சி பள்ளியில் பணியமர்த்தப்பட்டார். 1921 ஆம் ஆண்டில், இவர் மீண்டும் எர்ணாகுளம் பெண்கள் உயர்நிலைப் பள்ளியில் நியமிக்கப்பட்டார். அது அதன் பெயரில் இருந்து "சாதி" ஐ கைவிட்டிருந்தது.
சட்டமன்ற சபை
1925 ஆகத்தில் பெண்கள் உயர்நிலைப் பள்ளியில் தனது இரண்டாவது பதவிக்காலத்தில், இதுவரை வாக்களிக்கப்படாத வகுப்புகளை பிரதிநிதித்துவப்படுத்த கொச்சி சட்டமன்றக் குழுவின் உறுப்பினராக இவர் பரிந்துரைக்கப்பட்டார். எழுத்துக்கள் மற்றும் பிரச்சாரங்கள் மூலம் அவர்கள் விடுவிக்கப்படுவதற்காக இவர் அயராது பாடுபட்டார். சட்டமனற உறுப்பினராக, கருப்பன், அதிகாரிகளிடம் அவர்களின் பிரச்சினைகள் மற்றும் குறைகளை சிறந்த கல்வி, சுகாதாரம் மற்றும் வாழ்க்கை நிலைமைகள் குறித்து வாதிட்டார். இந்த நோக்கத்திற்காக ஒரு தனித் துறையை நிறுவுமாறு இவர் அரசாங்கத்திற்கு அழுத்தம் கொடுத்தார். இது தாழ்த்தப்பட்ட வகுப்பினரைப் பாதுகாப்பதற்கான திணைக்களத்தை உருவாக்கியது. அப்போதைய பொது அறிவுறுத்தல் இயக்குநராக இருந்த ராவ் சாகிப் சி. மத்தாயுடன் முழுநேர பாதுகாப்பாளராகவும், கருப்பனை முழுநேர உதவி பாதுகாவலராகவும் நியமிக்கப்படனர்.
உதவி பாதுகாவலராக, பள்ளிகளைத் தொடங்கி காலனிகளை நிறுவுவதன் மூலம் தாழ்த்தப்பட்ட வகுப்பினரின் முன்னேற்றத்திற்கு பல சீர்திருத்தங்களைத் தொடங்குவதில் கருப்பன் முக்கிய பங்கு வகித்தார். தாழ்த்தப்பட்ட வகுப்புகளைச் சேர்ந்த குழந்தைகளின் கல்விக்கு உதவித்தொகை, கட்டண சலுகைகள் மற்றும் பல சலுகைகளை வழங்குமாறு இவர் அரசாங்கத்தை வற்புறுத்தினார். மூடநம்பிக்கைகளுக்கு எதிராக தாழ்த்தப்பட்ட வகுப்பினரிடையே விழிப்புணர்வை ஏற்படுத்துவதற்காக ஆச்சாரபூசனம் என்ற நூலை எழுதினார். புத்தகம் அச்சிடப்பட்டு அரசாங்கத்தால் இலவசமாக மக்களுக்கு விநியோகிக்கப்பட்டது. தாழ்த்தப்பட்ட வகுப்புகள் துறை பின்னர் அரிசன நலத்துறை என்று பெயர் மாற்றப்பட்டது.
மறு ஒழுங்கமைக்கப்பட்ட மீன்வளத் துறையின் கீழ் மீன்வளப் பள்ளிகளைத் தொடங்க பண்டிதர் கருப்பன் முக்கிய பங்கு வகித்தார். மீனை சுத்தப்படுத்தும் யார்டுகளை நிறுவுவது மீன்வளத்தை ஒரு தொழிலாக ஊக்குவிக்கவும், மீன்பிடி சமூகத்தின் வாழ்க்கை நிலைமைகளை மேம்படுத்தவும் உதவியது. கருப்பன் கொச்சி மத்திய கூட்டுறவு வங்கியில் இயக்குநராக பணியாற்றும் போது, மீனவர்கள் மற்றும் விவசாயத் தொழிலாளர்கள் தன்னம்பிக்கை மூலம் முன்னேற்றத்திற்காக கூட்டுறவு அமைப்புகளை உருவாக்குமாறு கேட்டுக்கொண்டார்.
தனிப்பட்ட வாழ்க்கை
பண்டிதர் கருப்பனுக்கு கிறிஸ்தவத்தின் மீது ஒரு சிறப்பு ஈடுபாடு இருந்தது, அதன் தொண்டு நிறுவனங்கள் கேரள கல்வியில் உதவி செய்தன. பல கல்வி நிறுவனங்களைத் தொடங்குவதன் மூலம் மாணவர்களிடம் மதம் அல்லது சாதி பாகுபாடு இல்லாமல் அனுமதித்தனர். அலெக்சிஸ் ஹென்றி லெப்பீசியர் (வத்திக்கானிலிருந்து வந்த போப்பின் பிரதிநிதி) 1925 இல் கொச்சிக்கு வருகை தந்தபோது, கருப்பன் ஒரு வரவேற்பு கவிதை எழுதினார். கருப்பன் புத்தர் மற்றும் நபிகள் நாயகத்தின் மகத்துவத்தை எடுத்துரைக்கும் கவிதைகளையும் எழுதியிருந்தார். சட்டம்பி சுவாமிகளின் மரணத்தால் வேதனையடைந்த கருப்பன் சமாதி சப்தாகம் என்ற தலைப்பில் இரங்கல் கவிதை எழுதினார்.
பண்டிதர் கருப்பனின் மனைவி குஞ்ஞம்மா பனம்புக்காட்டைச் சேர்ந்தவர். தம்பதியினர் எர்ணாகுளம், புனித தெரசா கல்லூரி அருகே சாகிதிய குடிலில் தங்களது ஒரே மகள் பார்வதியுடன் வசித்து வந்தனர்.
இறப்பு
பண்டிதர் கருப்பன் 1938 மார்ச் 23 அன்று நுரையீரல் அழற்சி நோயால் தனது 53 வயதில் இறந்தார்.
குறிப்புகள்
பகுப்பு:1938 இறப்புகள் பகுப்பு:1885 பிறப்புகள் பகுப்பு:இந்திய சமுதாய மறுமலர்ச்சியாளர்கள் பகுப்பு:எர்ணாகுளம் மாவட்ட நபர்கள்
சுத்தஸ்யாமள
சுத்தஸ்யாமள 16வது மேளகர்த்தா இராகமாகிய, "அக்னி" என்றழைக்கப்படும் 3வது சக்கரத்தின் 4வது மேளமாகிய சக்ரவாகத்தின் ஜன்ய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1), பஞ்சமம்,  சதுஸ்ருதி தைவதம் (த2), கைசிகி நிஷாதம்  (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:சக்ரவாகத்தின் ஜன்னிய இராகங்கள்
தைவான் நீரிணை
தைவான் நீரிணை (Taiwan Strait), மேலும் பிற பெயர்களால் அழைக்கப்படுவது, இது 180 km அகலத்தில் தைவான் தீவை சீனாவின் பிரதான நிலப்பகுதியிலிருந்து பிரிக்கும் பரந்த நீரிணை ஆகும். இந்த நீரிணையானது தற்போது தென்சீனக் கடலின் ஒரு பகுதியாக உள்ளது மேலும் வடக்கே கிழக்கு சீனக் கடலுடன் இணைகிறது. இந்த நீரிணையின் குறுகிய பகுதியானது 130 km    அகலத்துடன் உள்ளது.
நிலவியல்
தைவான் நீரிணை என்பது புஜியான் மாகாணத்தை தைவான் தீவிலிருந்து பிரிக்கும் நீரினைப் பகுதியாகும்.
தற்போதைய சர்வதேச ஒப்பந்தம் தைவான் நீரிணையை வரையறுக்கவில்லை ஆனால் அதன் நீர்ப் பகுதியானது தென்சீனக் கடல் பகுதியாக கருதப்படுகிறது. அதன் வடக்கு எல்லையானது கேப் ஃபுகுய் (தைவான் தீவின் வடக்கு திசை) முதல் நியுஷன் தீவு வரையும், தென் முனையானது பிங்டான் தீவு வரை சென்று பின்னர் மேற்கு நோக்கி 25 ° 24 ′ N. உடன் புஜியன் மாகாணத்தின் கடற்கரைவரை செல்கிறது.
சர்வதேச நீர்பரப்புக்குரிய அமைப்பின் பெருங்கடல்கள் மற்றும் கடல்களின் வரம்புகள் என்னும் புதிய பதிப்பிற்காக இன்னும் அனுமதிக்கப்படாத வரைவு நூலில் தைவான் நீரிணை துல்லியமாக வரையறுக்கப்பட்டுள்ளத. அதில் இது வட பசிபிக் பெருங்கடலின் ஒரு பகுதியாக வகைப்படுத்துகிறது. மேலும் இதில் தைவான் நீரிணையை கிழக்கு சீனக்கடல் மற்றும் தென் சீனக் கடல்களுக்கு இடையில் உள்ள நீராக கொள்கிறது மற்றும் அதை வரையறுக்கிறது:
பிரதான நிலப்பரப்பில் உள்ள சீன மக்கள் குடியரசு (பி.ஆர்.சி) மற்றும் தைவான் தீவில் உள்ள சீனக் குடியரசு (ஆர்.ஓ.சி) ஆகிய இரண்டும்  பொருளாதாரத் தனியுரிமைப் பகுதியாக நீரிணைப்பு பகுதியைக் கருதும் ஒரு-சீனக் கொள்கையை ஆதரிக்கின்றன. நடைமுறையில், கிராஸ்-ஸ்ட்ரெய்ட் மீடியன் ( t, s , Hǎixiá Zhōngxiàn) என அழைக்கப்படும் ஒரு கடல் எல்லைக் கட்டுப்பாடு உள்ளது. முழு நீரிணையும் ஆசியாவின் கண்டத் திட்டில் உள்ளது. இது கிட்டத்தட்ட 150 m ஆழத்திற்கும் குறைவாகவே உள்ளது. தைவானின் தென்மேற்கு கடற்கரையிலிருந்து அந்த ஆழத்தில் குறுகிய பள்ளத்தாக்கு உள்ளது. இது போல, நீரிணையில் பல தீவுகள் உள்ளன. புஜியான் கடற்கரையிலிருந்து மிகப்பெரிய மற்றும் மிக முக்கியமான தீவுகள் சியாமென் மற்றும் குலாங்யு, பிங்டன் (ஐ.எச்.ஓ விளக்கத்தின் "ஹைட்டன்"), கின்மென் மற்றும் மாட்சு போன்றவை ஆகும். முதல் மூன்று தீவுகள் சீன மக்கள் குடியரசின் கட்டுப்பட்டில் உள்ளன; நீரிணையில் உள்ள மற்ற இரண்டு தீவுகளான பெங்கு அல்லது பெஸ்கடோர்ஸ் ஆகியன சீனக் குடியரசால் கட்டுப்படுத்தப்படுகிறது. பெங்கு தீவுகளுக்கு வடக்கே 40-60 கிமீ (25–37 மைல்) தொலைவில் நீருக்கடியில் ஒரு பெரிய கடல் அடித்தள மேடு உள்ளது.
டிங் ஆறு தவிர புஜியான் மாகாணத்தின் அனைத்து ஆறுகளும் தைவான் நீரிணையில் கலக்கின்றன. இதில் மிகப்பெரிய இரண்டு ஆறுகள் மின் மற்றும் ஜியுலாங் ஆகும்.
மேற்கோள்கள்
பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:Coordinates on Wikidata பகுப்பு:நீரிணைகள்
ஸ்ரீவைஷ்ணவ சமயசார நிஷ்கர்ஷம்
ஸ்ரீவைஷ்ணவ சமயசார நிஷ்கர்ஷம் என்னும் உரைநடை நூல் பிள்ளை லோகஞ்சீயரால் எழும்பபட்டது. இதன் காலம் 16 ஆம் நூற்றாண்டு. டெம்மி தாள்-அளவில் 600 பக்கங்களைக் கொண்ட மிக விரிவான நூல். மணிப்பிரவாள நடையில் எழுதப்பட்டுள்ளது. 200 சொற்கள் கொண்ட இதன் ஒரு பக்கத்தில் 28 சொற்கள் மட்டுமே தமிழ்ச்சொற்களாக உள்ளன. இந்நூல் 14% தமிழ்ச்சொற்களும் 86% வடமொழிச் சொற்களும் கிரந்த எழுத்துக்களுடன் கூடிய பதிப்பு இது.
மேற்கோள்கள்
பகுப்பு:16 ஆம் நூற்றாண்டுத் தமிழ் நூல்கள் பகுப்பு:வைணவ இலக்கியங்கள்
சுவசுத்திக்கா வளைவு
சுவசுத்திக்கா வளைவு என்பது, ஒரு நாற்படிச் சமதள வளைவரைபு ஆகும். இவ்வளைவரைபுக்கு கன்டி, ரோலெட் ஆகிய இருவர் இப்பெயரை இட்டனர். இதன் கார்ட்டீசியச் சமன்பாடு பின்வருமாறு அமையும்:
அல்லது இவ்வளைவைப் பின்வருமாறு கோணத்தூரச் சமன்பாட்டினாலும் குறிப்பிடலாம்.
வெளியிணைப்புக்கள்
பகுப்பு:வளைவரைகள்
மச்சு பிச்சு
மச்சு பிச்சு (Machu Picchu) என்பது கடல் மட்டத்தில் இருந்து 2,400 மீட்டர் உயரத்தில் அமைந்திருக்கும் இன்கா பேரரசு காலத்தைய வரலாற்றுச் சிறப்பு மிக்க ஒரு பழைய நகரம் ஆகும். இது பெரு நாட்டில் உருபாம்பா பள்ளத்தாக்கின் மேலுள்ள மலைத் தொடரில் கஸ்கோ நகரில் இருந்து 80 கிமீ வடமேற்கே காணப்படுகிறது. பொதுவாக "இன்காக்களில் தொலைந்த நகரம்" என அழைக்கப்பட்டு வந்த மச்சு பிக்ச்சு இன்கா பேரரசின் வரலாற்றுச் சின்னமாகக் கருதப்படுகிறது.
இது 1450ம் ஆண்டில் கட்டப்பட்டு நூறாண்டுகளின் பின்னர் இன்கா பேரரசை ஸ்பானியர்கள் கைப்பற்றியதில் இருந்து கைவிடப்பட்ட நிலையில் இருந்து வந்தது. பல நூற்றாண்டுகளாக மறக்கப்பட்டிருந்த இந்த நகரத்தை 1911 இல் அமெரிக்க வரலாற்றியலாளர் ஹிராம் பிங்கம் என்பவர் மீளக் கண்டுபிடித்தார். அதன் பின்னர் இது ஒரு சுற்றுலாப் பயணிகளின் ஒரு முக்கிய இடமாக மாற்றப்பட்டது. இந்நகரம் 1867ம் ஆண்டிலேயே ஜெர்மனியின் ஆகுஸ்டோ பேர்ன்ஸ் என்னும் பெரும் வர்த்தகரால் கண்டுபிடிக்கப்பட்டு கைவிடப்பட்டதாக அண்மையில் எடுக்கப்பட்ட ஆய்வுகளில் இருந்து தெரிய வருகிறது.
1981 ஆம் ஆண்டில் இக்களம் பெருவின் ஆரசால் வரலாற்றுச் சின்னமாக அறிவிக்கப்பட்டது. 1983ம் ஆண்டில் யுனெஸ்கோ அமைப்பினால் உலக பாரம்பரியக் களமாக அறிவிக்கப்பட்டது. அத்துடன் 2007ஆம் ஆண்டில் இது புதிய ஏழு உலக அதிசயங்களுள் ஒன்றாகவும் அறிவிக்கப்பட்டது.
thumb|left|280px|1912 இல் மச்சு பிக்ச்சுவின் தோற்றம் thumb|left|சூரியனின் கோயில்
வரலாறு
மச்சி பிச்சு நகரம் 1450 ஆம் ஆண்டளவில் இன்கா பேரரசின் ஆட்சி உச்சத்தில் இருந்தபோது அமைக்கப்பட்டது. 100 ஆண்டுகளின் பின்னர் 1572 ஆம் ஆண்டில் எசுப்பானியர்களின் ஆக்கிரமப்பைத் தொடர்ந்து இந்நகரம் கைவிடப்பட்டது. எசுப்பானிய ஆக்கிரமிப்பாளர்கள் வருவதற்கு முன்னரேயே இந்நகரத்தின் மக்கள் இங்கு பரவிய பெரியம்மை நோய் காரணமாக அழிக்கப்பட்டனர் என்ற கருத்தும் உண்டு. பிக்ச்சோ என்ற பெயருள்ள ஒரு நகரைப் பற்றி எசுப்பானியர்கள் அறிந்திருந்தார்கள் என்றாலும், அவர்கள் அந்நகருக்கு சென்றார்கள் என்பது குறித்து எவ்வித ஆதாரங்களும் இல்லை. ஆக்கிரமிப்பாளர்கள் வேறு இடங்களில் உள்ள புராதன கற்பாறைகளை அழித்திருந்தனர் என்றாலும், மச்சு பிக்ச்சுவில் உள்ளவற்றை அவர்கள் தொடவில்லை.
thumb|right|[[பெருவில் மச்சு பிக்ச்சுவின் அமைவிடம்]] thumb|left|இன்கா சுவர் thumb|left|"இண்டிகுவாட்டானா": இன்காக்களினால் கட்டப்பட்ட ஒரு [[வானியல் மணிக்கூடாகக் கருதப்படுகிறது]] 600px|thumb|center|மச்சு பிக்ச்சுவின் தோற்றம்.
பாண்டியன் (திரைப்படம்)
பாண்டியன் 1992 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமனின் தயாரிப்பு, இயக்கத்தில் வெளிவந்த இத்திரைப்படத்தில் ரஜினிகாந்த், குஷ்பூ மற்றும் பலர் நடித்திருந்தனர். வாலி, மற்றும் பஞ்சு அருணாசலம் ஆகியோர் பாடல்களை எழுதியிருந்தனர்.
பாடல்கள்
இத்திரைப்படத்திற்கு இளையராஜா இசையமைத்தார்.
மேற்கோள்கள்
பகுப்பு:1992 தமிழ்த் திரைப்படங்கள்‎ பகுப்பு:ரசினிகாந்து நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:எஸ். பி. முத்துராமன் இயக்கிய திரைப்படங்கள் பகுப்பு:குஷ்பூ நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
முள்ளிப்பொத்தானை
முள்ளிப்பொத்தானை (Mullipothana) என்பது இலங்கையின் கிழக்கே திருகோணமலை மாவட்டம், மூதூர் தொகுதியில் உள்ள ஒரு சிறிய ஊராகும். இது 60 ஆண்டுகளுக்கும் மேற்பட்ட குடியேற்ற வரலாற்றைக் கொண்டது ஆகும். இங்கு அல் ஹிஜ்ரா மத்திய மகா வித்தியாலயம் அமைந்துள்ளது.
அல் ஹிஜ்ரா மத்திய மகா வித்தியாலயம் இப்போது பெயர் மாற்றம் பெற்று அல்ஹிஜ்ரா மத்திய கல்லூரி என திகழ்கின்றது.பல புதிய மாற்றங்கள் பெற்று தாய்ப் பாடசாலையாக விளங்கும் முன்னிலைப் பாடசாலை இதுவாகும். இப்பிரதேசத்தைப் பிரதிபலிக்கும் முகமாக முள்ளிப்பொத்தானை பிரதேச சபை விளங்குகின்றது. இப்பிரதேச சபையின் தவிசாளர்களாக தாலிப்அலி ஹாஜியார் மற்றும் சுபியான் ஆகியோர் மக்களால் தெரிவு செய்யப்பட்டவர்ளுள் ஈண்டு குறிப்பிடத்தக்கவர்கள்.
பகுப்பு:திருகோணமலை மாவட்டத்தில் உள்ள ஊர்களும், நகரங்களும்
ஆலகாலம்
இந்து தொன்மவியலின் அடிப்படையில் ஆலகாலம் என்பது மிகவும் கொடிய விசமாகும். இந்த விசமானது அமுதம் வேண்டி அசுரர்களும், தேவர்களும் பாற்கடலை கடையும் பொழுது, கயிறாக பயன்படுத்தப்பட்ட வாசுகி பாம்பு வலி தாங்காமல் கக்கிய விசமாகும்.
இந்த விசம் உலகில் உள்ள உயிர்கள் அனைத்தையும் அழிக்க வல்லதாகவும், அதனால் சிவபெருமான் அதை உண்டதாகவும் புராணங்கள் கூறுகின்றன. அவ்வாறு சிவபெருமான் ஆலகாலத்தினை அருந்திய போது, அது வயிற்றுக்குள் செல்லாமல் இருக்க உமையம்மை சிவபெருமான் கழுத்தினை பிடித்தாகவும், அதனால் விசம் கண்டத்திலேயே தங்கி நீல நிறமாக கண்டம் ஆகியதாகவும் புராணம் சொல்கிறது.
ஆலகாலம் அசுரர்களையும், தேவர்களையும், முனிவர்களையும் துரத்தி வந்த காலத்தினை பிரதோச காலம் என்று சைவர்கள் கூறுகிறார்கள். இந்நிகழ்வு சனிக்கிழமை யன்று நிகழ்ந்ததால் சனி பிரதோசம் வெகு சிறப்பான நாளாக கருதப்படுகிறது.
கருவி நூல்
மச்ச புராணம்
வெளி இணைப்புகள்
பகுப்பு:இந்து தொன்மவியல்
திறன்மிகு நுண்ணுயிரி
திறன்மிகு நுண்ணுயிரி (Effective microorganism-EM) என்பது தொழில் சார்ந்த விவசாய மாற்றங்கள் அல்லது சுற்றுச்சூழல் பயன்பாடுகளில் வளிவேண்டா உயிரினங்களைக் கலப்பது ஆகும். தி.நு. தொழினுட்பம் (திறன்மிகு நுண்ணுயிரி தொழினுட்பம்) சுற்றுச்சூழல் மாசுபாட்டைத் தடுப்பதற்காகவும், பிற விவசாயம் சார்ந்த நன்மைக்காகவும் பயன்படுத்த எண்ணம் கொண்டதாகும். ஆயினும், இது நீண்டகால பயன்பாட்டில் எவ்வாறான பயன்தரும் என்பதை இன்னும் அறிவியல் சார்ந்த முறையில் நிரூபிக்கப்படவில்லை.
கூடிய ஆக்கக்கூறுகள்
சப்பானில் ஒகினாவில் உள்ள ரியுகியுஸ் பல்கலைக்கழகத்தைச் சோ்ந்த டாக்டா். டெருவோ ஹிகா என்பவர் EM ( EFFECTIVE MICRO ORGANISMS - திறன்மிகு நுண்ணுயிர்கள் ) தொழிற்நுட்பத்தை 1982 ல் உருவாக்கினார. இது ஒன்றுக்கொன்று உதவி புரியும் நுண்ணுயிர்கள் மூலம் பயன்படுத்தப்படும் உயிரி தொழிநுட்பமாகும். இது ஒரு வணிகமுத்திரையிட்ட தயாரிப்பாக தி.நு.-1 நுண்ணுயிரி உருகற்மிகைப்பி (EM-1 Microbial Inoculant) என முதலில் சந்தைப்படுத்தப்பட்டது. அவ்வாறான கரைசலில் மனிதர்களுக்கும், சுற்றுச்சூழலுக்கும் பாதுகாப்பான பின்வரும் நுண்ணூயிர்களை உள்ளடக்கியதாக இருக்கும்.
தி.நு. நுண்ணுயிர்களின் தொழிற்நுட்பமும் செய்முறையும்
மேப்பிள் தி.நு. என்பது ஒரு மூலக்கரைசல். அதில் நுண்ணுயிர்கள் பெரும்பாலும் செயல்படாமல் உறங்கும் நிலையில் அப்படியே இருக்கும். மூலக்கரைசலில் அவை ஓராண்டுவரை உயிருடன் உறங்கிக் கொண்டு இருக்கும்.
தி.நு.-1 மூலக்கரைசலையும் சம அளவு வெல்லமும் 20 பங்கு கொள்ளளவு சுத்தமான நீா் ( குளோரின் கலக்காதது) ஆகியவற்றைச் சோ்த்து அதை ஊக்குவிக்க வேண்டும். பின்னர் இக்கலவையை தரமான நெகிழிப் பாத்திரத்தில் காற்றுப்புகாமல் இறுக்கமான மூடியால் ஒரு வாரத்திற்கு மூடி வைத்து நொதிக்க வைக்க வேண்டும். பாத்திரத்தில் வாயுவின் அழுத்தம் ஏற்பட்டு உடையாமல் இருக்க, இரண்டு நாட்களுக்கு ஒருமுறை பாத்திரத்தின் மூடியை திறந்து வாயுவை வெளியேற்றி விட வேண்டும். அதன்பிறகு பயன்படுத்துவதற்கு தயாராகிவிடும். இந்த செயலுாக்கம் செய்யப்பட்ட தி.நு. கரைசலில் 1: 100 என்ற விகிதத்தில் நீரைச் சேர்த்து கழிவறை, தரை போன்றவற்றை தினசரி துடைத்துச் சுத்தம் செய்யலாம். இவ்வாறு செயலுாக்கம் செய்யப்பட்ட கரைசலை 6 வாரத்திற்குள் பயன்படுத்த வேண்டும்.
மேற்கோள்கள்
பகுப்பு:நுண்ணுயிர்கள்
பொருநன்
பொருநன் என்பவன் பாண்டியனை எதிர்த்த எழுவர்களில் ஒருவன். இவன் இயல்தேர்ப் பொருநன் எனவும் அகநானூற்று பாடலால் கூறப்படுகிறான்.அகம் 36 இவனை பற்றி வேறு வரலாறும், இவன் ஆண்ட நாட்டையும் பற்றி சங்க இலக்கியங்கள் கிடைக்கவில்லை.
பகுப்பு:சங்ககால வேளிர் அரசர்கள்
ஜேசன் ஹாரிசன்
ஜேசன் ஹாரிசன்  (Jason Harrison , பிறப்பு: சனவரி 15, 1972),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளிலும், 15 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1994-1996 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜேசன் ஹாரிசன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 30, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1972 பிறப்புகள் பகுப்பு:லின்கன்சையர் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள்
சுதேசி அறிவியல் இயக்கம் (குன்றக்குடி)
சுதேசி அறிவியல் இயக்கம் என்பது அறிவியலை மாணவர்களிடமும் எடுத்துச் செல்வதை நோக்கமாக் கொண்டு தமிழ்நாட்டில் இயங்கும் ஒர் அமைப்பு ஆகும். இந்த அமைப்பு 1984 ஆம் ஆண்டு குன்றக்குடி அடிகளரால் தொடங்கப்பட்டது. இது "அறிக அறிவியல்" என்ற ஒரு இதழை வெளியிடுகிறது.
மேற்கோள்கள்
பகுப்பு:அறிவியல் தமிழ் அமைப்புகள்
பொருளாயதப் பெண்ணியம்
பொருளாயதப் பெண்ணியம் (materialist feminism) மகளிர் ஒடுக்குமுறையைப் புரிந்துகொள்வதில் முதலாளியமும் தந்தைவழி சமூக அமைப்பும் வகிக்கும் மையப் பாத்திரத்தை முன்னிறுத்துகிறது. இது ஒடுக்குமுறையை வரையறுக்கும் புறநிலை, பொருளாயதக் கூறுபாடுகளில் கவனம் செலுத்துகிறது. பொருளாயதப் பெண்ணியத்தில் பாலினம் சமூகப் புனைவாகவும் சமூகம் பாலினப் பாத்திரங்களை வலிந்து திணிக்கிறது. இந்நிலை குழந்தை வளர்ப்பையும் வீட்டுப் பணிகளையும் மகளிர்பால் சுமத்துகிறது. பொருளாயதப் பெண்ணியத்தின் கருத்தியலான நெடுநோக்கு சமூகத்தில் மகளிர் பொருளியலாகவும் சமுக உறவிலும் ஆடவருக்குச் சமமாகப் பாவிக்கப்படவேண்டும். இக்கோட்பாடு முதலாளிட அமைப்புக்குள் உருமாற்றத்தைக் கோராமல் சமூக மாற்றத்தை மையப்படுத்துகிறது.
ஜெனிஃபெர் விக்கி பொருளாயதப் பெண்ணியத்தைச் "சமூக ஏற்பாடுகள் உருவாகிய பொருளாயத நிலைமைகளை ஆய்வுசெய்யும் பெண்ணியப் புலமாக வ்வரையறுக்கிறார்; இதில் பாலினப் படிநிலைகளின் உருவாக்கமும் உள்ளடங்கும்; இதில் பாலினப் படிநிலைகள் தந்தைவழி முறைமையால் மட்டும் விளைவதாகக் கொள்ளாமல், மாறாக குறிப்பிட்ட வரலாற்றுப் பொருளாயத கட்டத்தில் நிலவும் ஒட்டுமொத்தச் சமூக, உளவியல் உறவுகளின் வலைப்பின்னலையும் சார்ந்தெழுவதாகக் கொள்ளவேண்டும்" என வாதிடுகிறார்". இவர் மேலும், "...பொருளாயதப் பெண்ணியம் பாலினத்தின் சமூக உருவக்கத்தில் அனைத்துவகைப் பொருளாயத நிலைமைகளும் பத்திரம் வகிக்கின்றன எனவும் மகளிர் சமூகப் பொருளாக்க அமைப்புகளில் பல வழிமுறைகளில் இணைந்து கங்கலிக்கின்றனர் எனவும் உறுதிபடுத்துகிறது" எனக் கூறுகிறார். பொருளாயதப் பெண்ணியம் பல்வேறு இன, இனக்குழுக்களிடையிலான ஆடவரும் பெண்டிரும் தழ்நிலை பொருளியல் மட்டத்திலேயே  அதிகாரச் சமனின்மையால் எப்படி இறுத்தி வைக்கப்பட்டுள்ளனர் எனவும் இந்நிலை எப்படி ஏற்கெனவே கூடுதல் சலுகைகள் பெற்று, அதிகாரத்தில் இருப்பவர்கள் நடப்புநிலைமைகளைப் பாதுகாத்து தக்கவைக்க முயல்கின்றனர் எனவும் கருதிப் பார்க்கிறது. பொருளாயதப் பெண்ணியர்கள் அனைத்து மக்களும் கல்விகற்கவோ வாழ்க்கைப்பணிகளில் சேரவோ செல்வம் ஈட்டவோ வேண்டிய வாய்ப்புகள் உள்ளனவா எனக் கேட்கின்றனர்; அப்படி இல்லையென்றால், எவ்வகைப் பொருளாயத, சமூக நிலைமைகள் இவ்வாய்ப்புகளை தடுக்கின்றன ஏன்றும் அவற்றினை மாற்றியமைப்பது எப்படி எனவும் ஆய்வுக்கு உட்படுத்துகின்றனர்.
வரலாறு
பொருளாயதப் பெண்ணியம் 1970 களின் கடைசியில் உரோசு மேரி கென்னசி, சுட்டீவ் ஜாக்சன், கிறித்தைன் தெல்பி போன்ற சிந்தனையாளர்களால் தோன்றியது.
பொருளாயதப் பெண்ணியம் பிரெஞ்சுப் பெண்ணியர்களால், குறிப்பாக கிறித்தைன் தெல்பியால் உருவாக்கப்பட்டது. அப்போது இச்சொல்லை உருவாக்கியதற்காக, இவர் மற்ற பெண்ணியர்களால் பெரிதும் தாக்கப்பட்டார். பொருளாயதப் பெண்னியம் மார்க்சியத்துக்கு மிக நெருக்கமாக இருந்தாலும், மார்க்சியப் பனுவல்கலுக்குக் கட்டுப்படவில்லை; பலர் இந்தப் பெண்ணியப் பிரிவு தேவையற்றது என்றனர்; என்றாலும், புத்தியப் பெண்ணியம் புற வாழ்க்கை ஒடுக்குமுறைகளில் இருந்து விலகி, ஒடுக்குமுறை சொற்களில் கவனம் செலுத்தலானது. தெல்பி சமூகத்தில் தொழிலக, வீட்டுவகை என இருவகைப் பொருளாக்க முறைமைகள் உள்ளன என நம்பினார். முதல் முறைமை முதலாளியச் சுரண்டலுக்கும் இரண்டாவது குடும்ப, தந்தைவழிமுறைச் சுரண்டலுக்கும் வழிவகுத்தது. இவர் மகளிர் வாழ்க்கையில் ஒடுக்குமுறை அடிப்படை உண்மையாக உள்ளதை சரியாக விளக்கவல்ல கோட்பாடாக வரலாற்றில் பொருளாயத அணுகுமுறை மட்டுமே அமைகிறது என வாதிடுகிறார். எனவே, இவர் மகளிரும் பிற ஒடுக்கப்பட்டோரும் தம் சூழ்நிலைமையை ஆய்வுசெய்ய பொருளாயதமே உகந்தது எனக் கூறுகிறார். மேலும், உண்மையில் ஒடுக்குமுறை என்பது ஒரு பொருளாயதக் கருத்துப்படிமமே ஆகும் என்கிறார் தெல்பி. இவர் வீட்டுப் பொருளாக்க முறைமை தான் தந்தைவழிச் சுரண்டல் களமாகும்; இதுவே மகளிரின் ஒடுக்குமுறைக்கு அடிப்படை ஆகும் என வாதிடுகிறார். மேலும், தெல்பி மகளிரைச் சுரண்ட, திருமணம் எனும் உழைப்பு ஒப்பந்தம் ஆண்களுக்கு உதவுகிறது.
மாபெரும் வீட்டுப் புரட்சி எனும் தோலரெசு கேதன் இயற்றிய நூல் நல்ல மேற்கோள் நூலாகும். கேதன் அப்போது வீட்டகத் தனிவெளி, பொதுவெளி சார்ந்த உறவு பற்றி உருவாகிவந்த மீள்கருத்தாக்கங்களை விவாதிக்கிறார். மகளிரின் மரபான வீட்டகச் சமையல், குழந்தை வளர்ப்பு போன்ற பணிகளைப் பொதுவெளிக்குக் கொணர்ந்து சமூகமயப் படுத்தல் சிந்தனைகள் உருவாகி வந்துள்ளன.
மார்க்சியப் பெண்ணிய உறவு
மார்க்சியப் பெண்ணியக் கோட்பாடு, முதலாளிய, தனிச்சொத்துவழி முறைமைகளால் மகளிர் ஒடுக்கப்படும் வழிமுறைகளை ஆய்ந்து விளக்குவதில் கவனம் குவிக்கிறது. முன்பே கூறியதைப் போல, வீட்டக வேலைப் பிரிவினையை மார்க்சியப் பெண்ணியம் கருதாமையை உணர்ந்து, அதை மேம்படுத்தவே பொருளாயதப் பெண்ணியம் உருவாகியது. எனவே, இதன் அண்மை வேர்கள் நிகரறப் பெண்ணியத்திலும் மார்க்சியப் பெண்ணியதிலும் கால்கொண்டுள்ளன;பொருளாயதப் பெண்ணியம்: மகளிர் வாழ்க்கையும் வருக்கமும் வேறுபாடும் எனும் நூலின் ஆசிரியர்களாகிய உரோசுமேரி கென்னசியும் கிறிசு இங்கிராகாமும் " வரலாற்றுப் பொருள்முதலியம், மார்க்சியப் பெண்ணியம், மரபுகடப்புப் பெண்ணியம், பொருட்படுத்தலின் அகநிலைத் தன்மையை விளக்கும் பின்னைப்புத்திய, உளப்பகுப்பாய்வுக் கோட்பாடுகள் போன்ற பல உரையாடல்களின் கட்டுமானமாக, பொருளாயதப் பெண்ணியம் விளங்குகிறது என வரையறுக்கின்றனர்".
பிரிவிடை உறவுசார் அணுகுமுறைகள்
பொருளாயதப் பெண்ணியத்தின் மகளிர் குறித்த பொதுவான அடக்குமுறை கற்பிதம் கேள்விக்கு உள்ளாக்கப்படுகிறது. இது முதலாளிய உறவுகளையும் தந்தைவழி முறைமையையும் இணைப்பதில் மட்டும் கவனம் குவித்து, மற்ற வருக்க, பாலின, இனக்குழு மகளிரை உள்ளடக்கத் தவறுவது முன்வைக்கப்படுகிறது. காசெல் கார்பி அனைத்து மகளிரையும் ஒடுக்கும் அமைப்பாக குடும்பத்தை முன்னிறுத்தும் பொருளாயதப் பெண்ணியப் பகுப்பாய்வுக்கு அறைகூவல் விடுக்கிறார். இவர் கருப்பினக் குடும்ப ஆண், பெண் உறவு சார்ந்த விழுமியங்களும், இனங்கள் சார்ந்த வேலைப்பிரிவினை வேறுபடுவதைப் போலவே றுபடுவன என குறிப்பிடுகிறார்.
அண்மைய காலத்தில், பொருளாயதப் பெண்ணியச் சிந்தனைகள் நாடுகளிடையேயான சிக்கல்களைல் கவனம் செலுத்த முயன்றுவருகிறது. பெண்ணிய வறுமை மிகுவதற்கு அறிஞர்கள் உலகளாவிய பொருளியல் மாற்றத்தைக் கருதுகின்றனர். பெண்ணிய அறிஞர்களும் நாடுகளிடையேயான பெண்ணிய நிகழ்ச்சிநிரலை வகுக்க முயன்றுவருகின்றனர்ரெடுத்துகாட்டாக, உரோசுமேரி கென்னசி மெக்சிகோ வடக்கு எள்ளையில் உள்ள நான்கு மக்குவிலாதோரா குமுகாயங்களிடையே நிலவும் அடிவேரான அமைப்புகளை பகுப்பாய்வு செய்து, பாலின அரசியல் பொருளாதாரத்தில்,  முதலாளிய, தந்தைவழி முறைமைகளின் உலகளாவிய தன்மையை வற்புறுத்துகிறார்.
நுண்ணாய்வுகள்
பொருளாயதத்துக்கும் பெண்ணியத்துக்கும் இடையிலான உறவு சிக்கலுக்கு உள்ளாக்கப்பட்டு, இந்த இணைப்பும் இணையும் மகிழ்ச்சி தருவதாக இல்லை என மதிப்பிடப்படுகிறது. பொருளாயதப் பெண்ணியம் குறித்த அக்கறையிலும் ஒரு பொதுக் குழப்பம் நிலவுகிறது. அதாவது பொருளாயதப் பெண்ணியத்துக்கும் மார்க்சியப் பெண்னியத்துக்கும் இடையில் கருதத் தக்க வேறுபாடு பெண்ணியக் கோட்பாட்டுக்கு பங்களிக்கும் அளவுக்கு உள்ளதா என்ற வினா இயல்பாக எழுகிறது. என்றாலும், பொருளாயதப் பெண்ணியம் குறித்த முதன்மையான விமர்சனம் அது பிரிவிடை உறவைத் தனது கோட்பாட்டில்  அடக்கவில்லை என்பதாகவே அமைகிறது.பொருளாயதப் பெண்ணியம் பாலினத்தைச் சமூகப் புனைவாகக் கூறிவந்தாலும்,  உரோசுமேரி கென்னசி, பெண்கள் குறித்த வரையறையின் வேறுபாடுகளை வற்புறுத்தும் அழுத்தத்தைப் பற்றி எப்படி இவை வருக்கத்தோடு நில்லாமல், இனம், பாலினங்கள், பாலுறவு ஆர்வங்களை இடைவெட்டிச் செல்கின்றன என உரைவிளக்கம் தருகிறார்.
பொருளாயதப் பெண்ணியத்துக்கான கிறித்தைன் தெல்பியின் பங்களிப்புகள் மிழ்சேல் பாரட்டாலும் மேரி மெக்ளிந்தோழ்சாலும் எதிர்த்து விமர்சிக்கப்பட்டுள்ளன. அவர்கள் பொருளாயதப் பெண்ணிய வரையறை மேலும் தந்தைவழி முறைமை குறித்து மிகவும் பொருளற்ற விளக்கமே அளித்துள்ளதை சுட்டிக் காட்டுகின்றனர்; மேலும் தெல்பியின்  "பொருளாயதப் பெண்ணியத்தை நோக்கி"  எனும் கட்டுரையில் கவனம் மனைவியர் ஒடுக்குமுறையைப் பற்றி மட்டுமே செலுத்தப்பட்டுள்ளதே தவிர, உலகளாவிய மகளிர் ஒடுக்குமுறையைப் பற்றியேதும் விவாதிக்கப்படவில்லை என்பதையும் எடுத்துரைத்துள்ளனர்.
சுட்டீவி ஜாக்சன் அண்மைய பொருளாயத மீளெழுச்சியின் ஆர்வமும் கூட, புதிய பொருளாயத எண்ணக்கருக்கள் முதலாளிய எண்ணக்கருக்களாகவே சுருங்கிவிட்ட தன்மையை  அக்கறையுடன் எடுத்துரைத்துள்ளார்’ இது நம்மை " மீண்டும் 1970 களில் நிலவிய சிந்தனை வடிவங்களுக்கே பின்னோக்கித் தள்ளிவிடும்"  என எச்சரிக்கிறார்.
புத்தியப் பெண்ணிய உறவு
ஒரு பண்பாட்டுத் திருப்பம் 1990 களில் நிகழத் தொடங்கிய பிறகு மகளிர் எனும் கருத்தினத்தின் எல்லைகள்நகரத் தொடங்கின. அப்போது பெண்ணியம் பின்னைப் பெண்ணியமாக உருவெடுக்க, பெண்மை குறித்த கருத்தியல் நடப்பில் இருப்பதை ஏற்காமல் சிக்கலுக்கும் கொணர்ந்தது என சுட்டீவ் ஜாக்சன் கூறுகிறார். அப்போதைய பெண்னியர்கள் மகளிரைச் சமூகப் படிநிலையில் கருதுவதை விட்டுவிட்டு ஒரு பாலினப் பிரிவினையாக மட்டுமே கருதலாயினர். எனவே, பொருளாயதப் பெண்ணியம் மெல்ல மேலும் மேலும் அருகத் தொடங்கியது.பெண் குறித்த வரையறை சார்ந்த உரையாடல் அதன் சிறப்புநிலைகளைக் கருதத் தொடங்கவே, அவர்கள் சந்திக்கும்பாத்திரங்களும் புறநிலை ஒடுக்குமுறைகளும் பற்ரிய முதன்மை குறைய தொடங்கிவிட்டது.இது ஒருவகையில் மகளிரின் தம் நிகழ்ச்சிநிரலை எய்திவிட்டதாக கருதியதால் இருக்கலாம். மகளிருக்கு சமமை கிடைத்துவிட்டதால் மகளிரின் பாலினப் பிரிவிடை உறவச் சமன்படுத்த இறங்கியிருக்கலாம்.
மேற்கோள்கள்
பகுப்பு:பெண்ணியம் பகுப்பு:பெண்ணிய இயக்கங்களும் கருத்தியல்களும் பகுப்பு:மார்க்சியப் பெண்ணியம் பகுப்பு:இரண்டாம் அலைப் பெண்ணியம்
கலாவதி இராகம்
கலாவதி இராகம் இராகம் கருநாடக இசையில் பயன்படும் இராகங்களில் ஒன்றாகும். இது 16வது மேளகர்த்தா இராகமாகிய, "அக்னி" என்றழைக்கப்படும் 3வது சக்கரத்தின் 4வது மேளமாகிய சக்ரவாகத்தின் ஜன்னிய இராகம் ஆகும்.
இவற்றையும் பார்க்கவும்
பகுப்பு:சக்ரவாகத்தின் ஜன்னிய இராகங்கள்
இந்தோ சரசனிக் பாணி
இந்தோ சாரசெனிக் கட்டடக்கலை (Indo-Saracenic இது Indo-Gothic, Mughal-Gothic, Neo-Mughal, Hindoo style என்றும் அழைக்கப்படுகிறது) என்பது 19 ஆம் நூற்றாண்டின் பிற்பகுதியில், பிரித்தானிய பேரரசில் குறிப்பாக பிரித்தானிய இந்தியாவிலும், சுதேச சமஸ்தானங்களில் பொது மற்றும் அரசு கட்டிடங்களைக் கட்ட  பிரித்தானிய கட்டிடக்கலைஞர்களால் பயன்படுத்தப்பட ஒரு கட்டிடக்கலை பாணியாகும். இது இந்திய-இஸ்லாமியக் கட்டிடக்கலை, குறிப்பாக முகலாயக் கட்டிடக்கலை, பிரித்தானிய இந்திய பாரம்பரிய பாணி, சிலசமயம் கொஞ்சம், இந்துக் கோயில் கட்டிடக்கலை ஆகியவற்றின் அலங்கார கூறுகளைக் கொண்டு உருவானது. கட்டிடங்களின் அடிப்படை அமைப்பு மற்றும் கட்டமைப்பு போன்றவையானது சமகால கட்டடங்களில் பயன்படுத்தப்பட்ட, அதாவது கோதிக் மறுமலர்ச்சி மற்றும் நியோ-கிளாசிக் போன்றவற்றுடன் குறிப்பிட்ட அளவு இந்திய அம்சங்கள் மற்றும் அலங்காரம் ஆகியவற்றைக் கொண்டதாக இருந்தது. சாரசென் என்பது மத்திய கிழக்கிலும் வடக்கு ஆப்பிரிக்காவிலும் உள்ள அரபு மொழி பேசும் முசுலிம் மக்களைக் குறிக்க இடைக்காலத்தில் ஐரோப்பாவில் பயன்படுத்தப்பட்ட ஒரு சொற்பதமாகும்.
இந்த பாணியானது இந்திய கட்டிடங்களை சித்தரித்த மேற்கத்திய ஓவியங்களைக் கொண்டு 1795 ஆம் ஆண்டில் இருந்து வந்தது. குறிப்பாக வில்லியம் ஹோட்ஜஸ் மற்றும் டேனெல் இரட்டையர்கள் (வில்லியம் டானியல் மற்றும் அவரது மாமா தாமஸ் டேனெல்) போன்றவர்களின் ஓவியங்களில் இருந்து. இந்தோ சாரசெனிக் கட்டடக்கலையில் கட்டி முடிக்கப்பட்ட முதல் கட்டடம் சென்னையில் 1768இல் கட்டி முடிக்கப்பட்ட சேப்பாக்கம் அரண்மனை ஆகும். பிரித்தானிய இந்தியாவின் முக்கிய மையங்களாக இருந்த சென்னை, மும்பை, கொல்கத்தா ஆகியவை நகரங்களில் இந்த பாணியிலான பல கட்டிடங்களைக் கொண்டுள்ளன, ஆனால் கொல்கத்தா ஐரோப்பிய நியோ-கிளாசிக்கல் பாணியின் கோட்டையாக இருந்தது. இதில் பெரும்பாலான பெரிய கட்டிடங்கள் பாரம்பரிய கட்டடங்கள் என்ற வகைப்பாட்டில், இந்தியத் தொல்லியல் துறையால் பாதுகாக்கப்படுகின்றன.
மேற்கோள்கள்
பகுப்பு:கட்டிடக்கலைப் பாணிகள்
அரும்பு (தமிழ்நாட்டுச் சிற்றிதழ்)
அரும்பு என்பது 1980களின் துவக்கத்தில் வெளியான ஒரு இலக்கிய தமிழ்ச் சிற்றிதழ் ஆகும். இந்த இதழானது எழுத்தாளர் அமிர்தராஜை ஆசிரியராக கொண்டு வெளியானது.
வரலாறு
பல ஆண்டுகளாக, ஒரு கிறிஸ்துவ சங்கப் பத்திரிகையாக வெளிவந்தது. அரும்பு 1983 சூன் முதல் இலக்கியத் தரமான இதழாக வெளிவரத் தொடங்கியது. அமிர்தராஜ் கதை, கவிதை, கட்டுரைகளை எழுதினார்.
மேலும் செ. யோகநாதன், வண்ணதாசன், வல்லிக்கண்ணன், கர்ணன், பிரபஞ்சன், கார்த்திகா ராஜ்குமார், பாவண்ணன் முதலிய எழுத்தாளர்களின் கதைகளை அரும்பு வெளியிட்டது. வணிக நோக்குடைய பத்திரிகைகளில் வருகிற கதைகளிலிருந்து முற்றிலும் மாறுபட்ட, புதுமையான, பரிசோதனை ரீதியான கதைகள் எழுதுகிற எழுத்தாளர்களின் படைப்புகளை ஒவ்வொரு இதழிலும் வெளியிட்டது. தமிழன்பன், ஆத்மாநாம், பாப்ரியா, நீலமணி, பிரதிபா ஜெயச்சந்திரன் முதலியவர்களின் கவிதைகள் வெளி வந்தன. பிறமொழிக் கவிதைகளின் தமிழாக்கமும் அதிகமாகவே பிரசுரிக்கப்பட்டது. பிரம்மராஜன் பல நாடுகளைச் சேர்ந்த கவிஞர்களின் படைப்புகளைத் தமிழில் தந்தார்.
சிறப்பான செவ்விகளையும் ‘அரும்பு‘ வெளியிட்டது. வலம்புரி ஜான், வல்லிக்கண்ணன், கோமல் சுவாமிநாதன், ஓவியர் ஜெயராஜ் போன்றவர்களின் செவ்விகள் முக்கியமானவை. தனித்தன்மையோடு வித்தியாசமான செவ்விகளை வெளியிடும் எண்ணத்தோடு, முடிதிருத்தும் தொழிலாளி, நடைபாதைத் தொழிலாளி, சுமை தூக்குவோர் முதலியவர்களைச் சந்தித்து, அவர்களுடைய வாழ்க்கை முறைகளையும் பிரச்னைகளையும் கேட்டறிந்து நல்ல முறையில் எதார்த்தச் சித்திரங்களாக வெளியிட்டது.
குறிப்புகள்
பகுப்பு:தமிழ்நாட்டுத் தமிழ் இதழ்கள் பகுப்பு:சிற்றிதழ்கள்
நாகதாசம்பட்டி மாரியம்மன் கோயில்
நாகதாசம்பட்டி மாரியம்மன் கோயில் தமிழ்நாட்டில் தர்மபுரி மாவட்டம், நாகதாசம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆல்பர்ட் ஆபிரகாம் மைக்கல்சன்
ஆல்பர்ட் ஆபிரகாம் மைக்கல்சன்(Albert Abraham Michelson, டிசம்பர் 19,1852 – மே 9, 1931): அமெரிக்க இயற்பியலாளர். போலந்து நாட்டில் பிறந்து அமெரிக்கக் குடியுரிமை பெற்றவர். ஒளியின் வேகத்தைத் துல்லியமாகக் கணக்கிட்டவர். 'மைக்கேல்சன்-மார்லி ஆய்வு' என்ற ஒளி செல்லும் ஊடகம் குறித்த ஆய்விற்காகச் சிறப்பாக அறியப்பட்டவர். 1907 ஆம் ஆண்டு ஒளியியலில் இவருடைய ஆய்வுகளுக்காக இவருக்கு நோபெல் பரிசு வழங்கப்பட்டது. இதன் மூலம் அறிவியலுக்கான நோபெல் பரிசு பெற்ற முதல் அமெரிக்கர் என்ற பெருமையைப் பெற்றார்.
இளமை
ஆல்பர்ட் மைக்கல்சன் 1852 ஆம் ஆண்டு டிசம்பர் 19 ஆம் நாள் போலந்து நாட்டில், பிரஷ்யாவில் உள்ள 'ஸ்டெரெல்னோ' என்ற ஊரில் ஒரு யூதக் குடும்பத்தில் பிறந்தார். இவரது தந்தை சாமுவேல் மைக்கல்சன் ஒரு வணிகர் ஆவார்.. தாயார் ரோசலியா. இவர் பிறந்த இரண்டு ஆண்டுகளுக்குப் பிறகு 1855-ல் இவரது குடும்பம் போலந்தை விட்டு அமெரிக்காவில் குடியேறியது. முதலில் நியூயார்க், வர்ஜினியா, நெவடா மற்றும் சான் பிரான்சிஸ்கோ என்று பல நகரங்களில் வாழ்க்கையை நடத்த வேண்டியிருந்தது. இவர் யூதக் குடும்பத்தில் பிறந்திருந்தாலும் இறை இருப்பு பற்றி அறியவொணாமைவாதியாகவே (agnostic)இருந்தார். சான் பிரான்சிஸ்கோவில் இவருடைய அத்தை வீட்டில் தங்கியிருந்த போது தன்னுடைய பள்ளிப்படிப்பை அங்கு மேற்கொண்டார். பொதுப்பள்ளிகளில் சேர்ந்து தன்னுடைய கல்வியைப் பயின்றார். 1899-ல் 'எட்னா ஸ்டேன்டன்' என்ற மங்கையை மணந்து கொண்டார். இவ்விணையருக்கு ஒரு மகனும் மூன்று மகள்களும் பிறந்தனர்.
பணி
1869-ல் அமெரிக்கக் கப்பற்படை அகாதமியில் சிறப்புப்பிரிவு பணியாளராக அப்போதைய அமெரிக்கத் தலைவர் 'யூலிசஸ் எஸ் கிராண்ட்' என்பவரால் நியமிக்கப்பட்டார். அங்கு 4 ஆண்டுகள் பணி புரிந்த போது, இவர் சரியாகப் பயிற்சிப் பெற்றாரோ இல்லையோ, இயற்பியல் பிரிவுகளான, ஒளியியல், வெப்பவியல், பருவகால இயல் முதலிய துறைகளையும் மற்றும் சித்திரம் வரைதலையும் கற்றுத் தேர்ந்தார். 1873-ல் பட்டப்படிப்பை முடித்துப் பட்டம் பெற்றார். அங்கேயே 1875 முதல் 1977 வரை இயற்பியல் மற்றும் வேதியல் போதிப்பவராகப் பணியாற்றினார். 1875-ல் 'கிளெவ்லாண்ட்' என்னும் இடத்தில் அமைந்திருந்த பயனுறு அறிவியலுக்கான கேஸ் பள்ளியில் இயற்பியல் பேராசிரியராக நியமிக்கப்பட்டார். 1880-82-இல் ஹெல்ம் ஹோல்ட்ஸ் என்ற அறிவியலறிஞரின் மேற்பார்வையில் பெர்லினிலும், பாரிசிலும் தன்னுடைய முதுகலைப் பட்டப்படிப்பை மேற்கொண்டார்.
1889-ல் கிளார்க் பல்கலைக்கழகத்தில் பேராசிரியராகப் பணியாற்றினார். 1892-ல் புதிதாக உருவாக்கப்பட்ட சிகாகோ பலகலைக்கழகத்தில் பேராசிரியராக அமர்த்தப்பட்டார். அப்பல்கலைக் கழகத்தில் உருவாக்கப்பட்ட இயற்பியல் துறையின் முதல் தலைவராகத் தேர்ந்தெடுக்கப்பட்டுப் பின் அதில் பணியாற்றினார்.
ஆய்வுகள்
1877-ல் 'அன்னபோலிஸ்' என்ற இடத்தில் இருந்தபோது வகுப்பில் அறிவியல் ஆய்வு ஒன்றினைச் செய்துகொண்டிருந்தபோது அதன் ஒரு பகுதியாக ஒளியின் வேகத்தைக் கண்டறிவதற்கான முயற்சியை மேற்கொண்டார். 1867-ல் பிரெஞ்சு நாட்டைச் சேர்ந்த வானியலறிஞர் 'அர்மெண்ட் பிசியூ' விண்மீன்களின் அளவை அளவிடக் குறுக்கீட்டு மானி ஒன்றைப் பயன்படுத்த முயன்றார். ஆனால் மைக்கல்சனோ 1887-ல் தொடங்கி பல ஆய்வுகளில் ஈடுபட்டுப் பல ஆடிகளையும் ஒளி ஓரளவு ஊடுருவும் கண்ணாடிகளையும் பயன்படுத்தி ஒரே மூலத்திலிருந்து வெளிவரும் தனித்தனி ஒளிக்கதிர்களை ஒன்றாக இணைப்பதற்கு ஒரு முறையை உருவாக்கினார். குறுக்கிடும் பல ஒளிக்கதிர்களை ஒருங்கிணைக்க அவை கடந்துவரும் தூரம், திசை, இவைகளைப் பொருத்தவகையில் அமையுமாறு ஒரு குறுக்கீட்டு மானி ஒன்றை அமைத்தார்.
மைக்கல்சன்-மோர்லி பரிசோதனை
இந்த அண்டம் முழுவதும் திரவ வாயு நிலைக்கு இடைப்பட்ட ஈதர் என்ற கண்ணுக்குப் புலனாகாத ஊடகம் விரவியுள்ளதாக அறிவியலறிஞர்கள் கருதினர். இதன் வழியாகத்தான் ஒளி ஊடுருவிச் செல்வதாகவும் கூறினர். மைக்கல்சன், மார்லி என்பவரோடு இணைந்து L வடிவக் கருவி ஒன்றை இரண்டாகப் பிரித்து, ஒரே நீளமுள்ள வெவ்வேறு செங்குத்தான பாதைகளில் செலுத்தினார். பிறகு அவற்றை மீண்டும் ஒன்றாக இணைத்தார். ஈதர் என்ற ஊடகம் இருந்திருந்தால் அங்கங்கே அவற்றின் அடர்த்திகளுக்கேற்ப செங்குத்தான பாதைகளில் சென்று திரும்பிய ஒளிக்கதிர்கள் மீண்டும் இணையும்போது சிறிதளவு நேர மாறுபாடு இருந்திருக்கும்,. ஆனால் அவ்வாறு ஏற்படவில்லை என்பது இவர்களின் ஆய்விலிருந்து தெரியவந்தது. அவ்வாறு ஏற்படாததால் ஈதர் என்ற ஊடகம் எல்லா இடத்திலும் இல்லை என்று நிரூபித்தனர். இந்த ஆய்வு "மைக்கல்சன்-மார்லி ஆய்வு" என்று புகழ் பெற்றது. .
ஒளியின் திசை வேகம்
மக்கல்சனுக்கு முன்னால் பல அறிவியலறிஞர்கள் ஒளியின் திசைவேகத்தைக் கண்டறிவதில் ஈடுபட்டிருந்ததனர். ஆனால் அவர்கள் கண்டறிந்த அளவுகள் துல்லியமாக அமையவில்லை. மிகக்குறைந்த செலவில் வெறும் ஆடிகளை வைத்தே தனது ஆய்வினை மேற்கொண்ட மைக்கல்சன் ஒளியின் திசைவேகத்தைத் துல்லியமாகக் கண்டறிவதில் 1878-ல் வெற்றிபெற்றார்.
இறுதிக்காலம்
1929-ல் அனைத்துப் பதவிகளிலிருந்தும் விலகி பாசதேனா என்ற இடத்தில் அமைந்திருந்த மவுண்ட் வில்சன் வானியல் ஆய்வு மையத்தில் சேர்ந்து தன்னுடைய ஓய்வுகாலப் பணியை மேற்கொண்டார். 1931-ஆம் ஆண்டு மே 9-ஆம் நாள் இவ்வுலகை விட்டு மறைந்தார்.
துணைநூல்
அறிவியல் ஒளி, டிசம்பர் 2010. பக் 31-33.
இவற்றையும் பார்க்க
பகுப்பு:நோபல் இயற்பியற் பரிசு பெற்றவர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:1852 பிறப்புகள் பகுப்பு:அமெரிக்க இயற்பியலாளர்கள் பகுப்பு:1931 இறப்புகள் பகுப்பு:அமெரிக்க அறியொணாமையியலாளர்கள் பகுப்பு:நோபல் பரிசு பெற்ற யூதர்கள்
மதுரை பொண்ணு சென்னை பையன்
மதுரை பொண்ணு சென்னை பையன் (Madurai Ponnu Chennai Paiyan) என்பது  2008ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். ஏ. சி. ராஜசேகரன் இயக்கிய இப்படத்தில் எஸ். எஸ். ஆர் பங்கஜ் குமார், தேஜமாய் ஆகியோர் முக்கிய வேடங்களில் நடித்துள்ளனர், ஆர். சுந்தர்ராஜன், மனோபாலா, சந்தான பாரதி, அருண் பாண்டியன், நிழல்கள் ரவி, கராத்தே ராஜா, பாண்டு, எஸ். பி. முத்துபாரதி ஆகியோர் துணை வேடங்களில் நடித்துள்ளனர். எஸ். பி. முத்துபாரதி மற்றும் பி. தமிழ்ச்செல்வி ஆகியோர் தயாரித்த இப்படத்திற்கு கண்மணி ராஜா இசை அமைத்துள்ளார். படமானது 2008 இல் வெளியானது.
தயாரிப்பு
வேலு தேவர் பிலிம்ஸ் பதாகையின் கீழ் ''அறிமுக இயக்குநர் ஏ. சி. ராஜசேகரன் மதுரை பொண்ணு சென்னை பையன்'' படத்தின் வழியாக இயக்குநராக அறிமுகமானார். எஸ். எஸ். ராஜேந்திரனின் பேரனான, எஸ். எஸ். ஆர். பங்கஜ் குமார், முன்னாள் நகைச்சுவை நடிகை பிந்துகோசின் பேத்தி தேஜமாய் ஆகியோர் முதன்மை பாத்திரங்களில் நடிக்க ஒப்பந்தம் செய்யபட்டனர்.
இசை
திரைப்பட பின்னணி இசை, பாடல் இசை ஆகியவற்றை இசையமைப்பாளர் கண்மணி ராஜா அமைத்தார். இசைப்பதிவில் எட்டு பாடல்கள் உள்ளன.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2008 தமிழ்த் திரைப்படங்கள்
அனந்து பை
அனந்து பை (Anand Pai) இவர் இந்தியர்களால் பாசமாக பை மாமா (Uncle Pai) என அழைக்கப்படும் புகழ்பெற்ற கல்வியாளரும், படைப்பாளியுமாவார். இவர் கர்நாடகாவில் உள்ள கர்கலா என்னும் ஊரில் 1929ம் ஆண்டு பிறந்தார். இவரது குறிப்பிடத்தக்கப் படைப்பான அமர் சித்திரக் கதை 1967ம் ஆண்டு இந்தியன் புக் அவுசு என்னும் பதிப்பகத்தால் வெளியிடப்பட்டது. இவர் குழந்தைக்களுக்கான கதையெழுதுவதில் சிறப்பு வாய்ந்தவர். இவர் நிறுவித்த டிங்கிள் என்னும் இதழ் குழந்தைக்களுக்கான கதை, விளையாட்டுக்கள், புதிர் உள்ளிட்டவற்றை உள்ளடக்கியதாகும்.
இளமை
கர்நாடகாவின் கர்கலாவில் வேங்கடராயா - சுசீலா பை தம்பதியினரின் மகனாக 17.09.1929 ல் பிறந்தவர் ஆனந்த். இரண்டாம் வயதிலேயே பெற்றோரை இழந்த இவர், உறவினர்களால் வளர்க்கப்பட்டார். தனது பன்னிரண்டாம் வயதில் மும்பை வந்த ஆனந்த் மாஹிம் என்ற இடத்தில் பள்ளிப்படிப்பை முடித்தார். மும்பை பல்கலைக்கழகத்தில் இரசாயனத் தொழில்நுட்பத்தில் பட்டம் பெற்றார். 1954இல் 'மானவ்' என்ற குழந்தைகள் இதழைத் தொடங்கி நடத்த முடியாமல் கைவிட்டார். பிறகு, டைம்ஸ் ஆப் இந்தியாவின் 'இந்திரஜால்' காமிக்ஸ் வெளியீட்டு பிரிவில் பணி புரிந்தார்.
குழந்தைகளுக்கான புத்தகம் தொடங்குதல்
1967இல் தூர்தர்ஷன் தொலைக்காட்சி நடத்திய கேள்வி-பதில் நிகழ்ச்சியை ஆனந்த் பை பார்த்துக் கொண்டிருந்தார். அப்போது கிரேக்க புராணங்களிலிருந்து கேட்கப்பட்ட கேள்விகளுக்கு பதில் அளித்த குழந்தைகள், இந்திய இதிகாசமான இராமாயணத்திலிருந்து கேட்கப்பட்ட கேள்விகளுக்கு பதில் கூற முடியாமல் திணறியதைக் கண்டார். இராமனின் தாயாரின் பெயரைச் சொல்ல முடியாத குழந்தையைக் கண்ட அவர், அப்போதே அதற்கான முயற்சிகளில் ஈடுபடத் துணிந்தார்.
நல்ல ஊதியம் தரும் வேலையைக் கைவிட்டு, அமர் சித்திரக் கதை நிறுவனத்தை அதே ஆண்டில் தொடங்கினார். பிரபல நிறுவனங்கள் அவரது முயற்சிக்கு ஆதரவு தெரிவிக்கத் தயங்கிய நிலையில், இந்தியா புக் ஹவுஸ் நிறுவனத்தின் ஜி.எல்.மிர்ச்சந்தனி என்பவர் ஆனந்த் பைக்கு உதவினார். பாரதத்தின் பாரம்பரியம், இலக்கியங்கள், பண்பாடு, தலைவர்கள் குறித்த சித்திரக் கதைகளை இந்நிறுவனம் வெளியிட்டது. குறுகிய காலத்திலேயே நிறுவனம் புகழ் பெற்றது. நிறுவனம் வளர்ந்தபோது, சித்திரக்கதை எழுத்தாளராகவும், ஆசிரியராகவும் வெளியீட்டாளராகவும் மாறினார் ஆனந்த் பை.
கதை மாந்தர்கள்
ராமுவும் சாமுவும், கபிஷ், லிட்டில் ராஜி, பேக்ட் பேண்டசி, பன் லேண்ட் போன்ற சித்திரத் தொடர்கள் ஆனந்த் பையால் உருவாக்கப்பட்டவை. இவை பல நாளிதழ்களிலும் மாத இதழ்களிலும் வெளியாகி, மழலைகளை மகிழ்வித்தன. தமிழில் வெளியான பைக்கோ நிறுவனத்தின் 'பூந்தளிர்' மாத இதழ், அமர் சித்திரக் கதை நிறுவனத்துடன் ஒப்பந்தம் செய்துகொண்டு, இக்கதைகளை தமிழில் வெளியிட்டது. இதனைத் தமிழாக்கம் செய்தவர் 'வாண்டுமாமா' என அழைக்கப்படும் வி. கிருஷ்ணமூர்த்தி என்பவராவார்.
காணொளிகள்
'ஏகம் சத் (இறைவன் ஒருவரே)', 'வெற்றிக்கு ஏழு பாதைகள்' ஆகிய இரு காணொளிப் படங்களையும் ஆனந்த் பை ஆங்கிலம் மற்றும் இந்தியில் தயாரித்துள்ளார். குழந்தைகள் மற்றும் மாணவர்களுக்கான தன்னம்பிக்கையூட்டும் நூல்கள், ஆளுமை வளர்ப்பு நூல்களையும் பை எழுதியுள்ளார்.
ஈரார்சனிக் நான்கையோடைடு
ஈரார்சனிக் நான்கையோடைடு (Diarsenic tetraiodide) என்பது As2I4 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். 19 ஆம் நூற்றாண்டில் இச்சேர்மத்தின் சரியான விகித வாய்ப்பாடு கண்டறியப்பட்டது. பல ஆண்டுகளுக்குப் பின்னரே As2I4 என்ற மூலக்கூற்று வாய்ப்பாடு பயன்பாட்டுக்கு வந்தது. ஆர்சனிக் மற்றும் அயோடின் சேர்ந்து உருவாகும் இச்சேர்மம் அடர் சிவப்பு நிறத்தில் சிற்றுறுதி நிலைப்புத்தன்மையுடன் காணப்படுகிறது. நன்கு வரையறுக்கப்பட்ட இருபாசுபரசு நான்கையோடைடுடன் ஈரார்சனிக் நான்கையோடைடு நெருங்கிய தொடர்பைக் கொண்டுள்ளது.
அனந்து பை
சிறப்பு
இவர் தனது கேலிச்சித்திர இலக்கியப் பணிக்காக பல்வேறு விருதுகளைப் பெற்றுள்ளார். இவரது வாழ்வு, இந்தியாவின் எதிர்காலத் தலைமுறைக்கு நாட்டின் பழம்பெருமையை நினைவுபடுத்தும் நோக்கத்துடன் கழிந்தது. அதே நேரம் அறிவியலின் தாக்கமும், நவீனக் கல்வியின் ஊக்கமும் பையின் சித்திரக் கதைகளுக்கு புது மெருகும் புத்திளமையும் அளித்தன. குழந்தைகளைப் பொருத்த வரை, இவர் மழலை இலக்கியம் படைத்ததால் 'பை மாமா' ஆனார்.
ஈரார்சனிக் நான்கையோடைடு
உசாத்துணை
பகுப்பு:அயோடைடுகள் பகுப்பு:ஆர்சனிக்கு சேர்மங்கள்
அனந்து பை
மறைவு
அனந்து பை பெப்ரவரி 24, 2011 இல் மறைந்தார்.
மேற்கோள்கள்
பகுப்பு:1929 பிறப்புகள் பகுப்பு:இந்திய எழுத்தாளர்கள் பகுப்பு:இந்தியக் கல்வியாளர்கள் பகுப்பு:2011 இறப்புகள்
மன்னர் மன்னன்
மன்னர் மன்னன் என்கிற கோபதி (இறப்பு: 6 சூலை. 2020) என்பவர்  பாரதிதாசனின் ‌ஒரே மகனும், தமிழறிஞரும், எழுத்தாளரும், பேச்சாளரும், விடுதலைப் போராட்ட வீரரும் ஆவார்.
வாழ்க்கை வரலாறு
கோபதி என்ற இயற்பெயரைக் கொண்ட இவர் தனது 14 வது வயதில் தனது நண்பரான கவிஞர் தமிழ்ஒளியுடன் இணைந்து `முரசு’ என்னும் கையெழுத்து இதழை வெளியிட்டார். அந்த இதழ் அரசுக்கு எதிராக இருப்பதாக இருவர் மீதும் குற்றம் சுமத்தியது புதுச்சேரி பிரெஞ்சு அரசு. அப்போது கோபதிக்கு 14 வயது என்பதால் தண்டனையில் இருந்து தப்பித்துவிட்டார். ஆனால் கவிஞர் தமிழ் ஒளி தண்டிக்கப்பட்டார். அந்த வழக்கில் கோபதி என்ற இயற்பெயரில்தான் இவர் மீது குற்றம் சுமத்தப்பட்டது. அன்றிலிருந்து இவர் மன்னர் மன்னன் என்ற பெயரில் எழுதத் தொடங்கினார். 1947 இல் அந்நிய ஆட்சி அகல வேண்டும் என்று மாணவர் போராட்டத்தில் ஈடுபட்டதால் பிரஞ்சு பள்ளியில் இருந்து வெளியேற்றப்பட்டார். மேலும் இவர் இந்தியாவுடன் புதுவை இணைய வேண்டும் என்று நடந்த போராட்டத்தில் ஈடுபட்டார். 1965 நடந்ந இந்தித் திணிப்பு எதிர்ப்புப் போராட்டத்தில் கலந்துகொண்டு 45 நாட்கள் சிறையில் இருந்தார். பின்பு புதுச்சேரி வானொலி நிலையத்தில் பணியாற்றியுள்ளார். வானொலி நிலையத்தில் பணியாற்றியபோது, வானொலியில் பல்வேறு நாடகங்களைத் தயாரித்து வழங்கியுள்ளார். பாரதிதாசன் குறித்த வரலாற்று நூலான கறுப்புக் குயிலின் நெருப்புக் குரல் என்ற நூல் உள்ளிட்ட 50க்கும்‌ மேற்பட்ட நூல்களை எழுதியுள்ளார். புதுவைத் தமிழ்ச்சங்கத்தைத் தோற்றுவித்து அதன் தலைவராக இரண்டு முறை இருந்துள்ளார். இவரது பதவிக் காலத்தில் தமிழ்ச் சங்கத்திற்குக் கட்டடம் கட்டித் தந்தார்.
குடும்பம்
இவர் சாவித்திரி என்பவரை திருமணம் செய்துகொண்டார். இந்த இணையருக்கு செல்வம், தென்னவன், பாரதி ஆகிய மகன்களும் அமுதவல்லி என்ற மகளும் உள்ளனர்.
இறப்பு
உடல் நலக்குறைவால் பாதிக்கபட்ட மன்னர் மன்னன் 2020 சூலை 6 அன்று தன் 92வது வயதில் புதுச்சேரியில் இறந்தார்.
குறிப்புகள்
பகுப்பு:புதுச்சேரி எழுத்தாளர்கள் பகுப்பு:2020 இறப்புகள் பகுப்பு:தமிழ் எழுத்தாளர்கள்
குடவாயிற் கீரத்தனார்
குடவாயிற் கீரத்தனார் சங்ககாலப் புலவர்களில் ஒருவர். சங்க நூல்களில் இவரது பெயரில் 18 பாடல்கள் இடம் பெற்றுள்ளன.
புலவர் பெயர் விளக்கம்
இவர் தன் பாடல் ஒன்றில் 'தேர்வண் சோழர் குடந்தை வாயில்' என்று குறிப்பிடுகிறார். இதனால் இந்தப் புலவர் இந்தக் குடவாயிலில் வாழ்ந்தவர் எனத் தெரிகிறது. கீரத்தனார் என்பது புலவர் பெயர். கீரன் அத்தன் என்னும் பெயர்களின் சேர்க்கை கீரத்தன். 'ஆர்' சிறப்புப் பெயர் விகுதி.
இவர் குறிப்பிட்டுள்ள மன்னர்கள்
அத்தி, எவ்வி, ஏற்றை, கங்கன், கட்டி, கணையன், சாத்தன்(ஒல்லையூர் கிழான் மகன்), சோழர், நன்னன், பழையன், புன்றுறை, பெரும்பூட் சென்னி, பொறையன், வழுதி ஆகிய மன்னர்களையும், கொங்கர், மழவர், வடுகர் ஆகிய குடிமக்களையும், 'நுணங்கு நுண் பனுவல் புலவன்' என்று புலவர் ஒருவரையும் தம் பாடல்களில் குறிப்பிட்டுள்ளார்.
அடிக்குறிப்பு
பகுப்பு:சங்கப் புலவர்கள்
ஜாவாசர்வர் ஃபேசஸ்
ஜாவாசர்வர் ஃபேசஸ் (ஜே.எஸ்.எஃப் ) என்பது வலை அடிப்படையான பயனர் இடைமுகங்களின் உருவாக்க ஒருமைப்பாட்டை எளிமையாக்கும் நோக்கமுடைய ஜாவா-அடிப்படையிலான வலைப் பயன்பாட்டு கட்டமைப்புப் பணி ஆகும்.
ஜாவாசர்வர் ஃபேசஸ் என்பது ஒரு தொகுதிக்கூறு இயக்க UI வடிவமைப்பு மாதிரியின் அடிப்படையிலான கோரிக்கை-இயக்க MVC வலை கட்டமைப்புப்பணி ஆகும். இது காட்சி வார்ப்புருக்கள் அல்லது பேஸ்லெட்கள் பார்வைகள் என்றழைக்கப்படும் XML கோப்புகளைப் பயன்படுத்துகின்றது. கோரிக்கைகள் FacesServlet மூலமாக செயல்படுத்தப்படுகின்றன. இது மிகச்சரியான பார்வை வார்ப்புருவை ஏற்றுகின்றது, தொகுதிக்கூறு கிளையமைப்பைக் கட்டமைக்கின்றது, நிகழ்வுகளைச் செயல்படுத்துகின்றது மற்றும் வாடிக்கையாளருக்கு மறுமொழிகளை (பொதுவாக HTML) வழங்குகின்றது. UI தொகுதிக்கூறுகளின் (மற்றும் பல பிற இலக்குப்பொருட்களின்) நிலை ஒவ்வொரு கோரிக்கையின் முடிவிலும் சேமிக்கப்படுகின்றது (இது நிலைசேமிப்பு எனப்படுகின்றது (குறிப்பு: டிரான்சியண்ட் உண்மை )). மேலும் அந்த பார்வையின் அடுத்த உருவாக்கம் மீண்டும் சேமிக்கப்படுகின்றது. வாடிக்கையாளர்-பக்க மற்றும் சேவையக-பக்க நிலை சேமிப்பு உள்ளிட்ட பலவகையான நிலை சேமிப்புகள் உள்ளன. பெட்டியின் வெளியே, ஜே.எஸ்.எஃப் 1.x ஆனது ஜாவாசர்வர் பக்கங்களை (ஜே.எஸ்.பி) அதன் காட்சித் தொழில்நுட்பங்களுக்காகப் பயன்படுத்துகின்றது. ஆனால் அது பிற தொழில்நுட்பங்களையும் ஏற்கின்றது (XUL மற்றும் பேஸ்லெட்கள் போன்றவை). இந்த தேவைக்காக ஜே.எஸ்.எஃப் 2 இயல்பாக பேஸ்லெட்களைப் பயன்படுத்துகின்றது. பேஸ்லெட்ஸ் என்பது மிகவும் திறனுடைய, எளிமையான மற்றும் இன்னும் வலிமையான காட்சி விளக்க மொழியைக் கொண்டது (வி.டி.எல்).
ஜாவாசர்வர் ஃபேசஸ் மற்றும் அஜாக்ஸ்
ஜாவாசர்வர் ஃபேசஸ் பெரும்பாலும் அஜாக்சுடன் இணைந்தே குறிப்பிடப்படுகின்றது. இது உயர் இணைய பயன்பாட்டு தொழில்நுட்பம் ஆகும். அஜாக்ஸ் என்பது உயர்ந்த பயனர் இடைமுகங்கள் உருவாக்குவதைச் சாத்தியமாக்குகின்ற தொழில்நுட்பங்களின் தொகுப்பு ஆகும். மோஜர்ராவில் (ஜாவாசர்வர் ஃபேசஸ் குறிப்பு செயலாக்கம் ) பயனர் இடைமுக தொகுதிக்கூறுகளும் மைஃபேசசும் முதலில் HTML க்காக மட்டுமே உருவாக்கப்பட்டன. அஜாக்ஸ் ஆனது ஜாவாஸ்கிரிப்ட் வாயிலாகச் சேர்க்கப்பட்டது. இது மாற்றப்பட்டுள்ளது, இருப்பினும்:
ஏனெனில் ஜாவாசர்வர் ஃபேசஸ் பல்வேறு வெளியீட்டு வடிவங்களை ஆதரிக்கின்றது. அஜாக்ஸ்-இயக்கப்பட்ட தொகுதிக்கூறுகளை ஜாவாசர்வர் ஃபேசஸ்-அடிப்படை பயனர் இடைமுகங்களுக்கு மேம்படுத்த எளிதில் சேர்க்க முடியும். JSF 2.0 விவரக்குறிப்பானது அஜாக்ஸ் கோரிக்கை வாழ்க்கைச்சுழற்சியை தரநிலைப்படுத்துதல் மூலமாக அஜாக்சுக்காகக் கட்டமைக்கப்பட்ட ஆதரவை வழங்குகின்றது. மேலும் அஜாக்ஸ் நிகழ்வுகளுக்கு எளிமையான மேம்பாட்டு இடைமுகங்களை வழங்குகின்றது. XML DOM புதுப்பிப்பு வழியாக உலாவிக்கு முடிவை அளிக்க முன்னர், எந்த நிகழ்வு மாற்றங்களையும் சரியான சரிபார்ப்பு, மாற்றம் மற்றும் இறுதியாக வழிமுறை நேர்வு வாயிலாக வாடிக்கையாளர் செல்லுதல் மூலமாக அனுமதிக்கின்றது, முன்னதாக XML DOM புதுப்பிப்பு வழியாக உலாவிக்கு முடிவை அளிக்கின்றது.
JSF 2 ஆனது உலாவியில் ஜாவாஸ்கிரிப்ட் முடக்கப்படுகின்ற போது அமைதியான தரவிறக்கத்திற்கான ஆதரவைச் சேர்க்கின்றது.
அஜாக்ஸ் இயக்கப்பட்ட தொகுதிக்கூறுகள் மற்றும் கட்டமைப்புகள்
பின்வரும் நிறுவனங்களும் திட்டப்பணிகளும் அஜாக்ஸ்-அடிப்படை ஜாவாசர்வர் ஃபேசஸ் செயலாக்கங்களை அல்லது ப்ளூபிரிண்ட்களை அல்லது தொகுதிக்கூறு நூலகங்களை வழங்குகின்றன:
சமீபத்திய மேம்பாடுகள்
பேஸ்லெட்ஸ் (ஜாவாசர்வர் ஃபேசசுக்காக பிரத்தியேகமாக வடிவமைக்கப்பட்டது) ஆனது JSF 2.0 க்கான அதிகாரப்பூர்வ காட்சித் தொழில்நுட்பமாக ஏற்கப்பட்டது. இது ஜே.எஸ்.பி உடன் காணப்படுகின்ற நன்கு அறியப்பட்ட வாழ்க்கைச் சுழற்சி வேறுபாடுகளைக் குறைக்கின்றது. ஜாவா உருவாக்குநர்கள் அதைத் தீர்க்கவேண்டுமென நிர்பந்திக்கின்றது. பேஸ்லெட்ஸ் எளிய தொகுதிக்கூறு/குறிச்சொல்லை ஜாவா குறியீட்டிற்குப் பதிலாக XML மார்க்-அப்பைப் பயன்படுத்த அனுமதிக்கின்றது, இது JSF 1.x க்கு எதிரான முக்கியமான கூறு.
புதிய ஜாவாசர்வர் ஃபேசஸ் மேம்பாடுகளானவை @ManagedBean மற்றும் @ManagedProperty போன்ற ஜாவா 5 மேற்கோள்களை அணுக அனுமதிக்கின்றன. இவை கட்டமைப்பு நீட்சியை சேமிக்கும் அனைத்து நிகழ்வுகளிலும் faces-config.xml க்கான தேவையை அகற்றுகின்றது. வழிச்செலுத்துதல் எளிமையாக்கப்பட்டுள்ளது, faces-config.xml வழிச்செலுத்துதல் நிகழ்வுக்களுக்கான தேவை அகற்றப்படுகின்றது. பக்க பரிமாற்றங்களை தேவையான காட்சியின்/பேஸ்லெட்டின் பெயரை செலுத்துதல் மூலமாகச் செயல்படுத்தலாம்.
பகுதி நிலை சேமிப்பின் சேர்க்கை மற்றும் DOM புதுப்பிப்புகள் ஆகியவை தரநிலையாக்கப்பட்ட அஜாக்ஸ் ஆதரவில் கட்டமைப்பின் பகுதியாக உள்ளன.
சமீபத்திய ஜாவாசர்வர் ஃபேசஸ் வெளியீடானது படங்கள், சி.எஸ்.எஸ் மற்றும் ஜாவாஸ்கிரிப்ட் போன்ற ஆதாரங்களின் கையாளலின் கட்டமைப்பு ஆதரவைக் கொண்டுள்ளது, அனுமதிக்கப்படுகின்ற கலைப்பொருட்கள் தொகுதிக்கூறு நூலகங்களுடன் சேர்க்கப்படுகின்றன, JAR கோப்புகளில் பிரிக்கப்படுகின்றன, அல்லது வலைப் பயன்பாட்டில் நிலையான இடத்தில் எளிதில் துணையாக வைக்கப்படுகின்றன. தர்க்கப் பெயரிடல் மற்றும் ஆதாரங்களின் பதிப்பாக்கல் ஆகியவற்றைக் கொண்டுள்ளன.
JSF 2.0 ஆனது நிகழ்வுகள், RAILS_ENV நடை மேம்பாட்டு நிலைகள் மற்றும் நிலையான தொகுதிக்கூறுகளின் குறிப்பிடத்தகுந்த விரிவாக்கம் போன்ற பல பிற மாற்றங்களையும் சேர்த்துள்ளது.
புற இணைப்புகள்
பகுப்பு:கூகுள் தமிழாக்கம்-மென்பொருட்கள்